นายกรัฐมนตรี ไม่กังวลสู้ศึกอภิปรายไม่ไว้วางใจ บอกจะรับฟังข้อมูลด้วยความนิ่ง ส่วนคะแนนโหวตขึ้นอยู่กับสมาชิก
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เดินทางถึงอาคารรัฐสภา เข้าร่วมการอภิปรายไม่ไว้วางใจรัฐบาล ซึ่งเริ่มในเวลา 09.00 น. โดยนายกรัฐมนตรี มีท่าทีผ่อนคลายและระบุว่า วันนี้จะรับฟังข้อมูลการอภิปรายด้วยความนิ่งและให้รัฐมนตรีที่เกี่ยวข้องชี้แจง หากมีการพาดพิง ทั้งนี้ไม่รู้สึกกังวล ส่วนคะแนนการโหวตอภิปรายไม่ไว้วางใจ จะเท่ากันหรือไม่ ขึ้นอยู่กับสมาชิก